Malhela cipselo

La Malhela cipselo aŭ Malhela apodo (Cypseloides senex) estas birdo el la familio de apusedoj, kiu enhavas apusojn, apusetojn, cipselojn, ktp.HBW kaj BirdLife International (2021) Handbook of the Birds of the World and BirdLife International digital checklist of the birds of the world. Version 6. Disponebla ĉe:  Alirita la 7an de Aŭgusto, 2022 Ĝi troviĝas en Argentino, Brazilo, Paragvajo, kaj eble Bolivio.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Julio 2022. Species Lists of Birds for South American Countries and Territories.  Alirita la 24an de Julio, 2022

Taksonomio kaj sistematiko
La Malhela cipselo estas monotipa, ĝi ne havas agnoskitajn subspeciojn.

Aspekto
La Malhela cipselo estas unu el la plej grandaj membroj de la genro Cypseloides. Ĝi estas 18 cm longa kaj pezas 56 ĝis 110 g. Ambaŭ seksoj havas la saman plumaron. Plenkreskuloj havas ĉokoladbrunajn kronon kaj gorĝon kun palgrizaj randoj al la plumoj, donante frostan aspekton al la vizaĝo. Ilia dorso estas pli malhelbruna, ilia pugo bruna inter la kapo kaj dorso, kaj ilia vosto nigrecbruna. Iliaj malsupraj flankoj estas pli palbrunaj ol la dorso. La supra flanko de la flugilo estas plejparte bruna kaj la malsupra flanko iom pli hela. Junuloj estas tre similaj al plenkreskuloj kun la aldono de palaj franĝoj al la flugilplumoj.Rosenblatt, C. (2020). Great Dusky Swift (Cypseloides senex), version 1.0. En Birds of the World (T. S. Schulenberg, Editor). Cornell Lab of Ornithology, Ithaca, NY, USA.  Alirita la 2an de Oktobro, 2022

Distribuado kaj habitato
La Malhela cipselo troviĝas en Brazilo ekde suda Parao kaj granda parto de Mato Grosso orienten en Bahion kaj suden ĝis Rio Grande do Sul, en orienta Paragvajo, kaj en la provinco Misiones de nordorienta Argentino. Nedokumentitaj vidaĵoj en Bolivio igas la Sudamerikan Klasifik-Komitaton de la Usona Ornitologia Societo trakti ĝin kiel hipotezan en tiu lando. Ĝiaj ĉefaj vivejoj estas tropika ĉiamverda arbaro, moderklimata arbaro kaj duakreskaj veprejoj. La specio ripozas ĉirkaŭ akvofaloj kaj estas konata pro flugado tra la Iguacu-akvofaloj ĉe la limo de Brazilo kaj Argentino.

Kutimaro
Migrado
La Malhela cipselo supozeble vivas tutjare tra sia tuta teritorio, do ĝi ne estas migranta.

Manĝado
Kiel ĉiuj apusoj, la Malhela cipselo estas aera insektomanĝanto. Ĝia dieto ne estas detale konata sed inkluzivas insektojn de almenaŭ kvin familioj. Ĝi ofte manĝas en grupoj, kiuj foje inkluzivas blankkolajn cipselojn (Streptoprocne zonaris).


Reproduktado
La Malhela cipselo nestumas en grandaj kolonioj sur klifo, ĉu apud aŭ malantaŭ akvofalo. La nesto estas farita el musko kaj ŝtonetoj cementitaj per koto.

Voĉo
La ĉefa voĉo de la Malhela cipselo estas priskribita kiel "ti-ti-ti sono sekvata de zumaĵo, tir-tŝarr."

Statuso
La IUCN taksis la Malhelan cipselon kiel Malplej Zorgigan. Ĝi havas grandan teritorion, kaj kvankam ĝia populacio ne estas konata, oni kredas, ke ĝi estas stabila. Neniu tuja minaco estis identigita. Ĝi estas "potenciale minacata de la konstruado de digoj, ĉar la konstruado de akvobaraĵoj povus inundi akvofalojn, interrompante la reproduktajn kaj ripozaj ejojn de ĉi tiu specio."

Referencoj

 Eksteraj ligiloj 

kategorio:Apusedoj
kategorio:Birdoj de Sudameriko